open-index/open-wikipedia-markdown huggingface dataset:
Επαμεινώνδας Χαρίλαος

Ο **Επαμεινώνδας Χαρίλαος** ήταν Έλληνας επιχειρηματίας, βιομήχανος και τραπεζίτης του 20ού αιώνα με καταγωγή από την Αίνο της Ανατολικής Θράκης.

## Βιογραφικά στοιχεία
Γεννήθηκε στο Γαλάτσι της Ρουμανίας το 1874 έλκοντας την καταγωγή του από την Αίνο της Ανατολικής Θράκης. Ο πατέρας του μετοίκησε στην Αθήνα το 1879. Ο Επαμεινώνδας πήγε σχολείο στην Αθήνα και φοίτησε στο λύκειο Σιμοπούλου και στο γυμνάσιο Νεαπόλεως. Σπούδασε στην Νομική Σχολή του Εθνικού Πανεπιστημίου της Αθήνας, ενώ δούλευε υπάλληλος στην Τράπεζα Βιομηχανικής Πίστεως της Ελλάδας.

Μαζί με τον Νικόλαο Κανελλόπουλο ίδρυσε το Σαπωνοποιείο και Ελαιουργείο Ελευσίνας. Το 1898 ίδρυσε την Οινοποιητική και Οινοπνευματική Εταιρία Ε. Χαρίλαος και Σια, και οχτώ χρόνια αργότερα την Ελληνική Εταιρία Οίνων και Οινοπνευμάτων Α.Ε. Τα επόμενα χρόνια επεξέτεινε τις δραστηριότητές του και σε άλλους τομείς: ίδρυσε τις επιχειρήσεις Α.Ε. Ψυγεία Θεσσαλονίκης και Α.Ε. Ψυγεία Πειραιώς, την Οικοδομική Εταιρία Θεσσαλονίκης (1919), με την οποία έκτισε κατοικίες και τις πουλούσε σε άστεγους και πρόσφυγες της Θεσσαλονίκης. Από αυτόν η περιοχή καθιερώθηκε να ονομάζεται *Χαριλάου*. . Επίσης ίδρυσε την Τράπεζα Βιομηχανίας (1929), την Α.Ε. Γεωργική Εταιρία Λεσίνι (1934), που προχώρησε στην αποξήρανση του έλους Λεσίνι στον Αστακό, έγινε μέτοχος των ασφαλιστικών εταιρειών "Ζωή" και "Πυρ", και για πολλά χρόνια ήταν πρόεδρος του Δ.Σ. του Εμπορικού και Βιομηχανικού Επιμελητηρίου Αθηνών, στην ίδρυση του οποίου είχε πρωτοστατήσει. Συνέβαλε στη δημιουργία προσφυγικών συνοικισμών στην Αθήνα και τη Θεσσαλονίκη ως πρόεδρος του Ταμείου Περιθάλψεως Προσφύγων. Το 1943 έγινε καθηγητής της Ανωτέρας Σχολής Βιομηχανικών Σπουδών (σήμερα Πανεπιστήμιο Πειραιώς). Ήταν ο πρώτος υπουργός του νεοσυσταθέντος Υπουργείου του Επισιτισμού.

## Παραπομπές


## Πηγές
* Επαμεινώνδας Χαρίλαος συνοπτικό βιογραφικό σημείωμα από το Ινστιτούτο Νεοελληνικών Ερευνών
* 
*Εγκυκλοπαίδεια Πάπυρος Λαρούς Μπριτάννικα,τ.52
*Δεληγιάννης, Ανδρέας Θ. [και] Παπαδημητρίου, Δημήτρης Ι., Τα ψυγεία του Επαμεινώνδα Χαριλάου στη Θεσσαλονίκη, Μακεδονικά, τ. 27 (1990), σ. 156-170
*Σπύρος Χουλιάρας (2013),  *Γεωργική Εταιρεία Λεσίνι, Ανώνυμος Εταιρεία 1934-1959.* (Μεταπτυχιακή Διπλωματική Εργασία), Πανεπιστήμιο Ιωαννίνων, Φιλοσοφική Σχολή, Τμήμα Ιστορίας Αρχαιολογίας, Ιωάννινα.

## Εξωτερικοί σύνδεσμοι
*http://www.imerisia.gr/article.asp?catid=13774&subid=2&pubid=297697

Κατηγορία:Έλληνες επιχειρηματίες
Κατηγορία:Έλληνες τραπεζίτες
Σαύλιος

Ο **Σαύλιος** ήταν βασιλιάς των Σκυθών.

Ήταν γιος του Γνούρνου και Ελληνίδας μητέρας, αδελφός του ήταν ο φιλόσοφος Ανάχαρσις γιος του ήταν ο Ιδάνθυρσος. Έμεινε στην ιστορία για τον φόνο του αδελφού του Ανάχαρσις , σκοτώνοντας τον ο ίδιος με τόξο του , επειδή πίστευε ότι ήθελε να εισάγει στη Σκυθία ελληνικές θεότητες και λατρείες. 

## Πηγές
*[...] καὶ τῶν τις Σκυθέων καταφρασθεὶς αὐτὸν ταῦτα ποιεῦντα ἐσήμηνε τῷ βασιλέι Σαυλίω· ὁ δὲ καὶ αὐτὸς ἀπικόμενος ὡς εἶδε τὸν Ἀνάχαρσιν ποιεῦντα ταῦτα, τοξεύσας αὐτὸν ἀπέκτεινε. καὶ νῦν ἤν τις εἴρηται περὶ Ἀναχάρσιος, οὐ φασί μιν Σκύθαι γινώσκειν, διὰ τοῦτο ὅτι ἐξεδήμησέ τε ἐς τὴν Ἑλλάδα καὶ ξεινικοῖσι ἔθεσι διεχρήσατο. 6 ὡς δ᾽ ἐγὼ ἤκουσα Τύμνεω τοῦ Ἀριαπείθεος ἐπιτρόπου, εἶναι αὐτὸν Ἰδανθύρσου τοῦ Σκυθέων βασιλέος πάτρων, παῖδα δὲ εἶναι Γνούρου τοῦ Λύκου τοῦ Σπαργαπείθεος. εἰ ὦν ταύτης ἦν τῆς οἰκίης ὁ Ἀνάχαρσις, ἴστω ὑπὸ τοῦ ἀδελφεοῦ ἀποθανών· Ἰδάνθυρσος γὰρ ἦν παῖς Σαυλίου, Σαύλιος δὲ ἦν ὁ ἀποκτείνας Ἀνάχαρσιν. [...] Ηροδότου Ἱστοριῶν τετάρτη ἐπιγραφομένη Μελπομένη

Κατηγορία:Βασιλείς των Σκυθών
Δανδάριοι

Οι ** Δανδάριοι** ήταν αρχαίος Σκυθικός λαός που κατοικούσε γύρω από την Μαιώτιδα λίμνη, για αυτό και αναφέρεται ότι ήταν παρακλάδι των Μαιώτων.

ο Πλούταρχος αναφέρει ότι ήταν βάρβαρος λαός  , ενώ ο Στράβων αναφέρει ότι όλοι οι Μαιώτες ζούσαν από το ψάρεμα και καλλιεργούσαν τη γη, παρέμεναν όμως άριστοι τοξότες και φιλοπόλεμοι. Από τον Πλούταρχο αναφέρεται ο βασιλιάς τους Ολθακός, διαπρεπής ικανός και γνώστης του πολέμου όπως λέει, ο οποίος πολέμησε με τον Μιθριδάτη εναντίον των Ρωμαίων. 

## Παραπομπές


Κατηγορία:Αρχαίοι λαοί
Κατηγορία:Εξαφανισθέντες λαοί
Κατηγορία:Λαοί της Σκυθίας
Μαιώτες

Οι **Μαιώτες** (Μαιῶται) ήταν ονομασία ενός συνόλου αρχαίων Σκυθικών λαών που ζούσαν κατά την αρχαιότητα γύρω από τη Μαιώτιδα λίμνη. Το σύνολο αυτών των λαών αποτελούσαν Σκυθικό έθνος , ήταν γεωργοί και ψαράδες αλλά και άριστοι τοξότες όπως όλοι οι Σκύθες. 

Σύμφωνα με τον Στράβωνα ζούσαν από το ψάρεμα και τη γεωργία, αλλά ήταν εξίσου φιλοπόλεμοι όπως οι γειτονικοί τους νομαδικοί λαοί . Ο Σκύλαξ αναφέρει ότι γείτονες τους ήταν οι Σαυρομάτες , οι Κερκέτες και το ελληνικό Βασίλειο του Βοσπόρου. 

Γνωστές φυλές των Μαιώτων ήταν οι Σίνδοι, οι Ασπουργιανοί, οι Τορέται, οι Αρρηχοί, οι Άγροι, οι Δόσκοι, οι Σιττακινοί, οι Τάρπητες, οι Οβιαδιακηνοί και οι Δανδάριοι. Ο Θεόκριτος αναφέρει ότι από τον Σκύθη Τευτάρο έμαθε ο Ηρακλής να ρίχνει με σκυθικό τόξο. 
## Παραπομπές


Κατηγορία:Αρχαίοι λαοί
Κατηγορία:Εξαφανισθέντες λαοί

Κατηγορία:Λαοί της Σκυθίας
Μαφία

Η **Μαφία** (αγγλικά: Mafia) είναι ένα είδος συνδικάτου του οργανωμένου εγκλήματος του οποίου η κύρια δραστηριότητα είναι ο εκβιασμός για προστασία, η διαιτησία των διαφορών μεταξύ των εγκληματιών, καθώς και η οργάνωση και εποπτεία παράνομων συμφωνιών και συναλλαγών. Στις δευτερεύουσες δραστηριότητες συγκαταλέγονται τα παράνομα τυχερά παιχνίδια, η τοκογλυφία, τα ναρκωτικά, η πορνεία και η απάτη.

Ο όρος εφαρμόστηκε αρχικά στη Σικελική μαφία, αλλά έκτοτε έχει επεκταθεί για να συμπεριλάβει άλλες οργανώσεις παρόμοιων μεθόδων και σκοπών, π.χ. «ρωσική μαφία» ή «ιαπωνική μαφία». Ο όρος εφαρμόζεται ανεπίσημα από τον τύπο και το ευρύ κοινό, όμως οι εγκληματικές οργανώσεις έχουν τις δικές τους ορολογίες (π.χ. η σικελική και ιταλο-αμερικανική μαφία αυτοαποκαλούνται *Κόζα Νόστρα* (Cosa Nostra), η μεξικανική μαφία αυτοαποκαλείται *Λα Έμε* (La Eme), η ιαπωνική μαφία *[[Γιακούζα]]* (ヤクザ), η κινεζική μαφία *[[Τριάδα (εγκληματική οργάνωση)|Τριάδα)]]* (三合会, *Sān Hé Huì*) και η ρωσική μαφία *Μπράτβα* (Братва).

Όταν χρησιμοποιείται μόνος του και χωρίς κάποιο πρόθεμα, ο όρος «μαφία» αναφέρεται συνήθως είτε στη μαφία της Σικελίας είτε στην ιταλο-αμερικανική μαφία και μερικές φορές στο ιταλικό οργανωμένο έγκλημα γενικότερα.

## Παραπομπές


## Πηγές
* Albanese, Jay S., Das, Dilip K. & Verma, Arvind (2003). *[https://books.google.com/books?id=SXcuAQAAIAAJ Organized Crime: World Perspectives]*. Prentice Hall. .
* Coluccello, Rino (2016). *[https://books.google.com/books?id=YHcYDAAAQBAJ Challenging the Mafia Mystique: Cosa Nostra from Legitimisation to Denunciation]*, Palgrave Macmillan. .
* 
* 
* 
* 
* Hess, Henner (1998). *[https://books.google.com/books?id=izNdhCqsh5QC Mafia & Mafiosi: Origin, Power and Myth]*. London: Hurst & Co Publishers. .
*  Lo Schiavo, Giuseppe Guido (1964), *Cento anni di mafia*, Rome: Vito Bianco Editore.
* Lupo, Salvatore (2009), *[https://archive.org/details/historyofmafia00lupo The History of the Mafia]*, New York: Columbia University Press. .
*  Mosca, Gaetano (1901/2015). *[https://books.google.com/books?id=TsMYBwAAQBAJ Che cosa è la mafia?]*, Messina: Il Grano,  (See Full text in Italian and the English translation for a background on the publication).
* Mosca, Gaetano (1901/2014). *[https://books.google.com/books?id=NzNhBAAAQBAJ "What is Mafia"]*, M&J, 2014. Translation of the book "Che cosa è la Mafia", Giornale degli Economisti, July 1901, pp.&nbsp;236–62. .
* Paoli, Letizia (2003). *Mafia Brotherhoods: Organized Crime, Italian Style*. Oxford/New York: Oxford University Press. .
* Seindal, René (1998). *[https://books.google.com/books?id=kJf-oKqos1YC Mafia: Money and Politics in Sicily, 1950-1997]*. Copenhagen: Museum Tusculanum Press. .
* Servadio, Gaia (1976). *Mafioso: a history of the Mafia from its origins to the present day*. London: Secker & Warburg. .
* Wang, Peng (2017). *The Chinese Mafia: Organized Crime, Corruption, and Extra-Legal Protection*. Oxford: Oxford University Press. .

*
Γιάτσεκ Καζιμιέρσκι

Ο **Γιάτσεκ Καζιμιέρσκι** (*Jacek Paweł Kazimierski*) είναι Πολωνός παλαίμαχος ποδοσφαιριστής που αγωνιζόταν στη θέση του τερματοφύλακα και νυν προπονητής τερματοφυλάκων στην Εθνική Πολωνίας.

## Καριέρα
Ο **Καζιμιέρσκι** γεννήθηκε στη Βαρσοβία,στις 17 Αυγούστου του 1959 και ξεκίνησε την ποδοσφαιρική του καριέρα από την Αγκρίκολα Βαρσοβίας.Το 1978 πραγματοποίησε το μεγάλο βήμα στην καριέρα του με τη μεταγραφή του στη Λέγκια Βαρσοβίας.Οι εξαιρετικές του εμφανίσεις είχαν ως αποτέλεσμα την κλήση του στην Εθνική Πολωνίας με τη φανέλα της οποίας πραγματοποίησε το ντεμπούτο του στις 25 Ιανουαρίου του 1981 στο Τόκυο σε φιλική αναμέτρηση με την Ιαπωνία.

Το καλοκαίρι του 1987 και έπειτα από 9 χρόνια και 225 συμμετοχές με τη φανέλα της Λέγκια μεταγράφηκε στο ελληνικό πρωτάθλημα και συγκεκριμένα στον πρωταθλητή της προηγούμενης σεζόν Ολυμπιακό. Αν και κατά τη διάρκεια της προετοιμασίας έδειξε καλά δείγματα γραφής η πορεία του στο πρωτάθλημα δεν ήταν ανάλογη καθώς προέβη σε μια σειρά απογοητευτικών εμφανίσεων με αποκορύφωμα την εμφάνισή του στην εκτός έδρας ήττα με 4-1 από τον ΠΑΟ στις 8 Νοεμβρίου του 1987 στο ΟΑΚΑ,που είχε ως επακόλουθο την αποχώρησή του από την ομάδα του Πειραιά τον Δεκέμβριο του ίδιου έτους έπειτα από μόλις 7 συμμετοχές με την ερυθρόλευκη φανέλα.
Επόμενος σταθμός της καριέρας του ήταν η βελγική Γάνδη όπου και κρέμασε τα γάντια του το 1991.

Ο Καζιμιέρσκι ήταν 23 φορές διεθνής με την Εθνική Πολωνίας και συμμετείχε μάλιστα στις αποστολές για τα Μουντιάλ του 1982 (όπου η Πολωνία κατέκτησε την 3η θέση) και του 1986.

## Παραπομπές


## Πηγές

* Στατιστικά καριέρας
* Γιάτσεκ Καζιμιέρσκι στο 90minut.πλ 

Κατηγορία:Πολωνοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Λέγκια Βαρσοβίας
Κατηγορία:Πολωνοί ποδοσφαιριστές στο εξωτερικό
437 Ροδία

Η **Ροδία (Rhodia)** είναι πολύ ανοικτόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,41. Ανακαλύφθηκε το 1898 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

## Φυσικά χαρακτηριστικά
Η διάμετρος της Ροδίας υπολογίσθηκε σε 13,1 χιλιόμετρα (από δεδομένα του IRAS), ενώ η μάζα της εκτιμάται σε 2,36 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,70 (από δεδομένα του IRAS), δηλαδή το μεγαλύτερο άλβεδο από όλους τους αστεροειδείς της Κύριας Ζώνης. Η Ροδία περιστρέφεται γύρω από τον εαυτό της μία φορά κάθε 56 ώρες, μία εξαιρετικά αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 135 ως 140 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ροδια
438 Ζευξώ

Η **Ζευξώ (Zeuxo)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,8. Ανακαλύφθηκε το 1898 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια. Πήρε το όνομά της από την Ωκεανίδα Ζευξώ από την Ελληνική μυθολογία.

## Φυσικά χαρακτηριστικά
Η διάμετρος της Ζευξούς υπολογίσθηκε σε 61,2 χιλιόμετρα (από δεδομένα του IRAS), ενώ η μάζα της εκτιμάται σε 241 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **F**, ενώ το άλβεδό της είναι 0,057 (από δεδομένα του IRAS). Η Ζευξώ περιστρέφεται γύρω από τον εαυτό της μία φορά κάθε 8 ώρες και 50 λεπτά. Η μέση θερμοκρασία στην επιφάνειά της εκτιμάται σε 95 ως 100 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ζευξω
439 Οχάιο

Ο **Οχάιο** (*Ohio*) είναι ένας αρκετά μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,83. 

Ανακαλύφθηκε το 1898 από τον Αμερικανό αστρονόμο Ε.Φ. Κόντινγκτον, που παρατηρούσε από το Όρος Χάμιλτον της Καλιφόρνια. Υπήρξε ο πρώτος από τους τρεις συνολικά αστεροειδείς που ανεκάλυψε ο συγκεκριμένος αστρονόμος. Ονομάστηκε από την ομώνυμη πολιτεία των ΗΠΑ.

## Φυσικά χαρακτηριστικά
Η διάμετρος του Οχάιο υπολογίσθηκε σε 76,6 χιλιόμετρα (από δεδομένα του IRAS), ενώ η μάζα του εκτιμάται σε 470 τρισεκατομμύρια τόνους για μέση πυκνότητα 2 gr/cm³. Ο φασματικός τύπος του είναι άγνωστος, ενώ το άλβεδό του είναι 0,035 (από δεδομένα του IRAS). Ο Οχάιο περιστρέφεται γύρω από τον εαυτό του μία φορά κάθε 19,2 ώρες. Η μέση θερμοκρασία στην επιφάνειά του εκτιμάται σε 110 ως 115 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Οχαιο
Κατηγορία:Οχάιο
Μαρίνος Ι. Γερουλάνος

Ο **Μαρίνος Γερουλάνος** (Άλιμος Αθηνών, 13 Μαΐου 1930 – Αθήνα, 3 Μαρτίου 2018) ήταν Έλληνας επιχειρηματίας και αυλικός.

## Βιογραφία
Γεννήθηκε στον Άλιμο των Αθηνών και είναι γιος του Ιωάννη Γερουλάνου και της Δέσποινας Στρέιτ. Από την πλευρά του πατέρα του είναι εγγονός του Μαρίνου Γερουλάνου ενώ από την πλευρά της μητέρας του εγγονός του Γεώργιου Στρέιτ, δισέγγονος του Στέφανου Στρέιτ, ανιψιός του Κωνσταντίνου Καραθεοδωρή, ανιψιός του πρωθυπουργού Δημήτριου Μάξιμου και απόγονος του Ανδρέα Λόντου, μέλους της πατρινής οικογενείας πολιτικών.

Φοίτησε στο Κολλέγιο Αθηνών και σπούδασε στο πολυτεχνείο της Ζυρίχης. Εργάστηκε ως μηχανικός και το 1981 ίδρυσε επιχείρηση ιχθυοτροφείων στην Κεφαλλονιά. Έχει διδάξει ως επισκέπτης καθηγητής στο πανεπιστήμιο Γκελφ του Καναδά.

Το 1961 διορίστηκε ιδιαίτερος γραμματέας του Βασιλιά Παύλου, θέση στην οποία παρέμεινε μέχρι το 1964, ενώ την περίοδο 1964 - 1967 ήταν τελετάρχης τουΒασιλιά Κωνσταντίνου Β΄. Την περίοδο 1967 - 1974 διετέλεσε αυλάρχης της Βασίλισσας Άννας Μαρίας. Κατά τη μεταπολίτευση διορίστηκε Γενικός Διευθυντής Περιβάλλοντος και Χωροταξίας του υπουργείου Συντονισμού  (1976 - 1981). Έχει τιμηθεί με την διάκριση "Global 500" των Ηνωμένων Εθνών. Επίσης ήταν μέλος της Διοικητικής Επιτροπής του Μουσείου Μπενάκη.

Πέθανε στην Αθήνα τον Μάρτιο του 2018. Ήταν παντρεμένος με την Αιμιλία Καλλιγά, πρόεδρο του Μουσείου Μπενάκη και έχει τέσσερα παιδιά, μεταξύ των οποίων και τον πολιτικό Παύλο Γερουλάνο.

## Πηγές


## Βιβλιογραφία
* Καγκελάρη, Π.Δ.: *Λεξικό Ελλήνων Φιλοτελιστών*, Αθήνα 1982
* *Who is Who στην Ελλάδα*, Αθήνα 2006

## Εξωτερικοί σύνδεσμοι
* Διοικητική Επιτροπή του Μουσείου Μπενάκη
* Λεξικό Ελλήνων Φιλοτελιστών του Π.Δ.Καγκελάρη
* Το Βήμα: Οι οικογενειακές επιχειρήσεις του Παύλου Γερουλάνου
* Who is Who στην Ελλάδα

Κατηγορία:Έλληνες επιχειρηματίες
Κατηγορία:Οικογένεια Λόντου
Κατηγορία:Οικογένεια Στρέιτ
Μαρινος Ι
Μακροχώρι

Με το όνομα **Μακροχώρι** μπορεί να αναφέρονται:

## Οικισμοί
* Μακροχώρι, κωμόπολη του νομού Ημαθίας.
* Μακροχώρι, χωριό του νομού Καστοριάς.

Κατηγορία:Αποσαφηνίσεις ελληνικών τοπωνυμίων
440 Θεοδώρα

Η **Θεοδώρα (Theodora)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1898 από τον Αμερικανό αστρονόμο Ε.Φ. Κόντινγκτον, που παρατηρούσε από το Όρος Χάμιλτον.

## Φυσικά χαρακτηριστικά
Οι διαστάσεις της Θεοδώρας εκτιμώνται σε 11 ως 24 χιλιόμετρα ή 15,7 χιλιόμετρα μέση διάμετρος (από δεδομένα καμπύλης φωτός), ενώ η μάζα της εκτιμάται σε 4,05 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,180. Η Θεοδώρα περιστρέφεται γύρω από τον εαυτό της μία φορά κάθε 4 ώρες και 50 λεπτά. Η μέση θερμοκρασία στην επιφάνειά της εκτιμάται σε 90 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Θεοδώρα
442 Αϊχσφέλδια

Η **Αϊχσφέλδια (Eichsfeldia)** είναι ένας αρκετά μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,03. Ανακαλύφθηκε το 1899 από τους Γερμανούς αστρονόμους Μαξ Βολφ και Άρνολντ Σβάσμαν, που παρατηρούσαν από τη Χαϊδελβέργη, και πήρε το όνομά του από την ομώνυμη ιστορική περιοχή της Γερμανίας. Παρά το γεγονός ότι η Αϊχσφέλδια έχει τροχιά παρόμοια με εκείνη των μελών της Οικογένειας αστεροειδών της Εστίας, δεν υπάγεται σε αυτή, καθώς έχει πολύ διαφορετικό φασματικό τύπο.

## Φυσικά χαρακτηριστικά
Η διάμετρος της Αϊχσφέλδιας εκτιμήθηκε σε 65,7 χιλιόμετρα (από δεδομένα του IRAS), ενώ η μάζα της εκτιμάται σε 297 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **C** (ανθρακούχος), ενώ το άλβεδό της είναι 0,040 (από δεδομένα του IRAS). Η Αϊχσφέλδια περιστρέφεται γύρω από τον εαυτό της μία φορά κάθε 11 ώρες και 52 λεπτά. Η μέση θερμοκρασία στην επιφάνειά της εκτιμάται σε 105 ως 110 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αιχσφελδια
444 Γκύπτις

μικρογραφία|444 Γκύπτις
Η **Γκύπτις (Gyptis)** είναι ένας πολύ μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,83. Ανακαλύφθηκε το 1899 από τον Γάλλο αστρονόμο Ζερόμ Κοτζιά, που παρατηρούσε από τη Μασσαλία, και πήρε το όνομά της από το ομώνυμο γένος φυτών.

## Φυσικά χαρακτηριστικά
Οι διαστάσεις της Γκύπτις υπολογίσθηκαν σε 179 επί 150 χιλιόμετρα (από επιπρόσθηση στις 14 Οκτωβρίου 2007), με μέση διάμετρο 159,6 χιλιόμετρα (από δεδομένα του IRAS). Η μάζα της εκτιμάται σε 4,25 τετράκις εκατομμύρια τόνους για μέση πυκνότητα 2 gr/cm³, ενώ το 2004 η Kochetova εκτίμησε ότι η μάζα είναι στην πραγματικότητα 12,5 τετράκις εκατομμύρια τόνοι, με υψηλή μέση πυκνότητα (5,5 gr/cm³, παρόμοια δηλαδή με εκείνη της Γης). Ο φασματικός τύπος της είναι **C** (ανθρακούχος), ενώ το άλβεδό της είναι 0,051 (από δεδομένα του IRAS). Η Γκύπτις περιστρέφεται γύρω από τον εαυτό της μία φορά κάθε 6 ώρες και 13 λεπτά. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γκυπτις
Αριστείδης Λάιος

Ο **Αριστείδης Λάιος** (1871 - 1965) ήταν Έλληνας φωτοτσιγκογράφος του 20ου αιώνα.

Γεννήθηκε το 1871. Άρχισε την καλλιτεχνική του κατάρτιση στην ξυλογραφία. Βραβεύτηκε επανειλημμένα. Απεβίωσε το 1965.

## Παραπομπές


## Πηγές
* Αριστείδης Λάιος συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες καλλιτέχνες
447 Βαλεντίνη

Η **Βαλεντίνη (Valentine)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,99. Ανακαλύφθηκε το 1899 από τους Γερμανούς αστρονόμους Μαξ Βολφ και Φρήντριχ Καρλ Άρνολντ Σβάσμαν, που παρατηρούσαν από τη Χαϊδελβέργη.

## Φυσικά χαρακτηριστικά
Οι διαστάσεις της Βαλεντίνης εκτιμώνται σε 79,5 χιλιόμετρα (από δεδομένα του IRAS), ενώ η μάζα της εκτιμάται σε 526 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,071 (από δεδομένα του IRAS). Είναι άγνωστο αν και με ποια περίοδο περιστρέφεται η Βαλεντίνη γύρω από τον εαυτό της. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βαλεντινη
445 Έντνα

Η **Έντνα (Edna)** είναι ένας μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,29. Ανακαλύφθηκε το 1898 από τον Αμερικανό αστρονόμο Ε.Φ. Κόντινγκτον, που παρατηρούσε από το Όρος Χάμιλτον της Καλιφόρνια. Υπήρξε ο τελευταίος από τους τρεις συνολικά αστεροειδείς που ανεκάλυψε ο συγκεκριμένος αστρονόμος.

## Φυσικά χαρακτηριστικά
Η διάμετρος της `Εντνας υπολογίσθηκε σε 87,2 χιλιόμετρα (από δεδομένα του IRAS), ενώ η μάζα της εκτιμάται σε 694 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **C** (ανθρακούχος), ενώ το άλβεδό της είναι 0,045 (από δεδομένα του IRAS). Η `Εντνα περιστρέφεται γύρω από τον εαυτό της μία φορά κάθε 19 ώρες και 58 λεπτά, μία μάλλον αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Εντνα
Μιχαήλ Πολίτης

Ο **Μιχαήλ Πολίτης** ήταν Έλληνας τραπεζίτης και πολιτικός του 20ού αιώνα.

## Βιογραφικά στοιχεία
Η καταγωγή του ήταν από το Λεωνίδιο Κυνουρίας. Σπούδασε στην Αθήνα. Μετά το απολυτήριο του γυμνασίου γράφτηκε στη Νομική Σχολή του Εθνικού Πανεπιστημίου Αθηνών, και εν συνεχεία φοίτησε στη Γαλλία, στην Ελβετία και στο Βέλγιο. 

Επέστρεψε στην Ελλάδα και άσκησε το επάγγελμα του δικηγόρου, και συμπλήρωσε εικοσαετία. Εκλέχτηκε επανειλημμένα βουλευτής, ώσπου αποσύρθηκε μετά τον θάνατο του Τρικούπη και ξαναέγινε δικηγόρος.

Διετέλεσε πρόεδρος του Διοικητικού Συμβουλίου της Εμπορικής Τράπεζας της Ελλάδας.

## Πηγές
* Μιχαήλ Πολίτης συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες τραπεζίτες
Κατηγορία:Έλληνες δικηγόροι του 20ού αιώνα
Κατηγορία:Έλληνες βουλευτές
Δημήτριος Σ. Πετροκόκκινος

Ο **Δημήτριος Πετροκόκκινος** ήταν Έλληνας τραπεζίτης του 20ού αιώνα.

## Βιογραφικά στοιχεία
Γεννήθηκε στο Λονδίνο, όπου ο πατέρας του, ο Στέφανος διεύθυνε τον εμπορικό οίκο των Αδελφών Πετροκόκκινου. Πήγε σχολείο στο Λονδίνο και ήρθε στην Ελλάδα, όπου σπούδασε νομικά στο Εθνικό Πανεπιστήμιο της Αθήνας. 

Ήταν ιδρυτικό μέλος της Ομόρρυθμης Τράπεζας Εμπεδοκλέους, και μετά την συγχώνευσή της με την Εμπορική Τράπεζα της Ελλάδος έγινε διευθυντής της Εμπορικής Τραπέζης.

## Πηγές
* Δημήτριος Πετροκόκκινος συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες τραπεζίτες
Κατηγορία:Οικογένεια Πετροκόκκινου
Τορεάτες

Οι **Τορεάτες** (Τορέται) ήταν αρχαίος Σκυθικός λαός, παρακλάδι της φυλής των Μαιωτών.

Κατοικούσαν στην ανατολική όχθη της Μαιώτιδας λίμνης και αναφέρονται και σαν **Τορέται** 'η **Ορέται**, ο Γαζής τους αποκαλεί λαό της ανατολικής Σαμαρτίας. Ο Στράβων τους κατατάσσει και τους αναφέρει στους λαούς των Μαιώτων , ενώ ο  Στέφανος Βυζάντιος τους αναφέρει απλά ως έθνος ποντικό. Σύμφωνα με τον αρχαίο εξερευνητή Σκύλακα συνάντησε τη χώρα τους μετά αυτή των Κερκετών και βρήκε πόλη τον Τορεατών, ελληνική αποικία, που την ονομάζει Τορικό. Μετά τους Τορεάτες βρισκόταν το έθνος των Αχαιών.

## Παραπομπές


Κατηγορία:Εξαφανισθέντες λαοί
Κατηγορία:Λαοί της Σκυθίας
Αντώνιος Εμπεδοκλής

Ο **Αντώνιος Εμπεδοκλής** ήταν Έλληνας τραπεζίτης του 20ού αιώνα.

## Βιογραφικά στοιχεία
Γεννήθηκε στο Λονδίνο το 1860. Πατέρας του ήταν ο Πέτρος, αδελφός του ο Γρηγόριος. Σχολείο πήγε στο Hellenic College της γενέτειράς του, και αργότερα άρχισε να σπουδάζει νομικά στο Εθνικό Πανεπιστήμιο στην Αθήνα. Ξαναπήγε στο Λονδίνο για να τελειώσει τις σπουδές του και επέστρεψε στην Ελλάδα το 1888 ανοίγοντας παραγγελιοδοχικό γραφείο ως αντιπρόσωπος πολλών ευρωπαϊκών επιχειρήσεων. Το 1893 ένωσε το γραφείο του με την Ομόρρυθμη Τράπεζα Εμπεδοκλέους και έγινε διευθυντής του εμπορικού της τμήματος.

Διετέλεσε διευθυντής της Εμπορικής Τράπεζας Ελλάδας.

## Πηγές
* Αντώνιος Εμπεδοκλής συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες τραπεζίτες
Δημήτριος Πετροκόκκινος

Με το ονοματεπώνυμο **Δημήτριος Πετροκόκκινος** μπορεί να αναφέρεται κάποιο από τα εξής πρόσωπα: 
* Ο Δημήτριος Πετροκόκκινος (αντισφαίριση), Ολυμπιονίκης το 1896,
* Ο Δημήτριος Σ. Πετροκόκκινος, τραπεζίτης
Γρηγόριος Εμπεδοκλής

Ο **Γρηγόριος Εμπεδοκλής** (7 Οκτωβρίου 1861 – 21 Αυγούστου 1951) ήταν Έλληνας τραπεζίτης του 20ού αιώνα.

## Βιογραφικά στοιχεία
Γεννήθηκε στο Λονδίνο, όπου και σπούδασε. Εγκαταστάθηκε στην Αθήνα το 1880 και προσελήφθηκε από την Τράπεζα Βιομηχανικής Πίστεως, όπου εργάστηκε ως το 1886, οπότε και ίδρυσε δικό του τραπεζιτικό γραφείο. Το 1896 το γραφείο αυτό μετατράπηκε σε «Τράπεζα Γρηγ. Εμπεδοκλέους Ο.Ε.», η οποία το 1907 εξελίχθηκε στην Εμπορική Τράπεζα της Ελλάδος Α.Ε., έναν από τους μεγαλύτερους χρηματοπιστωτικούς ομίλους της χώρας, με σημαντική συμβολή στην ελληνική οικονομία για περισσότερα από εκατό χρόνια.

Το 1922 ο Εμπεδοκλής, με τα κεφάλαια κυρίως της Εμπορικής Τράπεζας, ίδρυσε την «Commercial Bank of the Near East Ltd.» με υποκαταστήματα στην Κωνσταντινούπολη και στην Αλεξάνδρεια. Κατά τη διάρκεια της γερμανικής κατοχής της Ελλάδας, αναγκάσθηκε να καταφύγει στη Νότια Αφρική, χωρίς να παύσει να παρακολουθεί τις εργασίες της τράπεζας που ίδρυσε, της οποίας διετέλεσε επανειλημμένα Γενικός Διευθυντής.

Ο Γρηγόριος Εμπεδοκλής δώρισε στο ελληνικό κράτος τις πολύτιμες συλλογές του από αρχαία αγγεία και νομίσματα. Απεβίωσε σε ηλικία 90 ετών.

## Πηγές
* Γρηγόριος Εμπεδοκλής  συνοπτικό βιογραφικό σημείωμα από το Ινστιτούτο Νεοελληνικών Ερευνών
* 
* *Νέα Ελληνική Εγκυκλοπαίδεια* «Χάρη Πάτση», τόμος 12 (1972), σελ. 250

Κατηγορία:Έλληνες τραπεζίτες
Κατηγορία:Έλληνες συλλέκτες έργων τέχνης
Δημήτριος Κοσμαδόπουλος

[thumb|right|Το μέγαρο της Τράπεζας Κοσμαδόπουλου επί της Λεωφόρου Δημητριάδος στον Βόλο. Αργότερα έγινε υποκατάστημα της [ATEbank|Αγροτικής Τράπεζας και σήμερα είναι υποκατάστημα της Τράπεζας Πειραιώς.]]
Ο **Δημήτριος Κοσμαδόπουλος** (1856 - 1918) ήταν Έλληνας τραπεζίτης του 20ού αιώνα.

## Βιογραφικά στοιχεία
Γεννήθηκε το 1856 στο Πουρί της Ζαγοράς. Ο πατέρας του ήταν πτωχός ναυτικός. Δημοτικό πήγε στο σχολείο του χωριού του. Σε ηλικία δεκαπέντε χρονών αποδήμησε στη Σμύρνη για να βρει ένα καλύτερο μέλλον. Εργάστηκε επί ένδεκα χρόνια στον θείο του που είχε κατάστημα αποικιακών προϊόντων στον Κασαμπά. 

Το 1882 επέστρεψε στο Βόλο ανοίγοντας μικρό μπάγκο μπροστά σε κατάστημα, και σιγά σιγά το 1885 ανοίγει Τραπεζιτικό Γραφείο στην οδό Δημητριάδος, την ακριβότερη του Βόλου. Το 1910 τελεί τα εγκαίνια ιδιόκτητου πλέον κτιρίου Τραπέζης. Αρχιτέκτων του καλλιμάρμαρου κτιρίου ήταν ο Μηχανικός Κ. Αργύρης. 

Απεβίωσε το 1918.

## Πηγές
* Δημήτριος Κοσμαδόπουλος συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες τραπεζίτες
Τσουκουγιόμι

Ο **Τσουκουγιόμι** ή **Τσουκιγιόμι** (ιαπ. ツクヨミ) είναι ο θεός της σελήνης στην ιαπωνική μυθολογία.

Ήταν το δεύτερο από τα τρία παιδιά του Ιζανάγκι, που γεννήθηκαν όταν ο Ιζανάγκι καθαριζόταν από τις αμαρτίες του μετά τη φυγή του από τον Κάτω Κόσμο και το θάνατο της συζύγου του, Ιζανάμι. Σύμφωνα με αυτή την εκδοχή, λοιπόν, ο Τσουκουγιόμι γεννήθηκε από το δεξί του μάτι, ενώ κατά μια άλλη ιστορία από ένα χάλκινο καθρέφτη στο δεξί χέρι του Ιζανάγκι. 

Ζούσε στους ουρανούς (Τακαμαγκαχάρα), μαζί με την αδερφή του, Αματεράσου, θεά του ήλιου. Προκάλεσε το θυμό της όταν σκότωσε την Ούκε Μότσι, θεά προστάτιδα της τροφής. Η Αματεράσου οργίστηκε τόσο πολύ, ώστε μετακόμισε σε άλλο σημείο του ουρανού και γι' αυτό το λόγο η μέρα με τη νύχτα δεν υπάρχουν ποτέ μαζί. Σύμφωνα με μεταγενέστερες εκδοχές, η Ούκε Μότσι δολοφονείται από τον θεό Σουσάνοο. 

## Παραπομπές


## Πηγές
*Encyclopedia of Shinto - Tsukuyomi
*Encyclopedia Mythica - Tsukiyomi

Κατηγορία:Ιαπωνική μυθολογία
Κατηγορία:Θεότητες της σελήνης
Μιχαήλ Αιλιανός

Ο **Μιχαήλ Αιλιανός** (1896 - 25 Ιουλίου 1966)  ήταν Έλληνας οικονομολόγος και πολιτικός του 20ού αιώνα.
## Βιογραφικά στοιχεία
Ήταν ο νεώτερος, και συγχρόνως ένας από τους σημαντικότερους των Ελλήνων οικονομολόγος και κοινωνιολόγος. Η επιστημονική και εγκυκλοπαιδική του μόρφωση ήταν φαινόμενο. Σε ηλικία 22 χρονών άρχισε να εκδίδει το πρώτο στην Ελλάδα οικονομικό φύλλο, τον «Οικονομολόγο Αθηνών». Η επιτυχία του φύλλου αυτού τον ώθησε να εκδώσει και άλλο περιοδικό, σε γαλλική γλώσσα, τον «Economiste d' Athènes», του οποίου η εμφάνιση σημείωσε αληθινό θρίαμβο. 

Το 1946 ανέλαβε τη θέση του υφυπουργού συντονισμού στις κυβερνήσεις Τσαλδάρη και στην Κυβέρνηση Δημητρίου Μαξίμου 1947 μέχρι τις 17 Φεβρουαρίου. Στη συνέχεια διορίστηκε Υπουργός άνευ Χαρτοφυλακίου με καθήκοντα Υφυπουργού Τύπου και Πληροφοριών στις κυβερνήσεις του Σοφούλη και Διομήδη μέχρι το 1950.

Πέθανε σε ηλικία 70 ετών από συγκοπή και κηδεύτηκε στις 26 Ιουλίου 1966, με τιμές εν ενεργεία υπουργού. 
## Πηγές
* Μιχαήλ Αιλιανός συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

## Παραπομπές


Κατηγορία:Έλληνες οικονομολόγοι
Κατηγορία:Έλληνες κοινωνιολόγοι
Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υφυπουργοί Συντονισμού
Κατηγορία:Έλληνες υπουργοί Εφοδιασμού
Κατηγορία:Βουλευτές Αθηνών
Τευτάρος

Στην ελληνική μυθολογία ο **Τευτάρος** ήταν Σκύθης, πιθανότατα Μαιώτης, ο οποίος δίδαξε στον Ηρακλή να ρίχνει με τόξο. Την εποχή εκείνη οι Σκύθες θεωρούνταν οι καλύτεροι τοξότες. 

Ο Τευτάρος ήταν βουκόλος της Αμφιτρυωνιάδας δηλαδή βοσκός, ο άνθρωπος που φρόντιζε τα βόδια. Όταν ο ήρωας έμαθε τα ρίχνει με το τόξο ο Τευτάρος του χάρισε το τόξο του, μετά τον θάνατο του Ηρακλή το πήρε ο Φιλοκτήτης. Ο Θεόκριτος αναφέρει  ότι οι Μαίωτες του χάρισαν εύκαμπτα τόξα και ρόπαλο.
## Πηγές
*Αχιλλέας Σαμοθράκης, ''Θρακικό λεξικό''
*[...] . ᾤχετο Μαιωτιστί: ἤτοι Σκυθιστί· Μαιῶται γὰρ οἱ Σκύθαι οἱ περιοικοῦντες τὴν Μαιῶτιν λίμνην. ἐχρῆτο δὲ ὁ Ἡρακλῆς τοῖς Σκυθικοῖς τόξοις διδαχθεὶς παρά τινος Σκύθου Τευτάρου. [...] Ἀμφιτρυωνιάδας δὲ ταρασσόμενος περὶ παιδί ᾤχετο, Μαιωτιστὶ λαβὼν εὐκαμπέα τόξα καὶ ῥόπαλον, τό οἱ αἰὲν ἐχάνδανε δεξιτερὰ χείρ [...] Θεόκριτος, Ειδύλια Ύλας, Σχόλια Carl Wendel, 1914

Κατηγορία:Σκύθες
Κατηγορία:Πρόσωπα της ελληνικής μυθολογίας
Κατηγορία:Βοσκοί στη μυθοπλασία
Μητροπολιτική περιοχή του Μόμπαϊλ

Η **Μητροπολιτική περιοχή του Μόμπαϊλ** είναι περιοχή της πολιτείας της Αλαμπάμα με πληθυσμό 406.309. Βρίσκεται μέσα στην Κομητεία Μόμπαϊλ στην νοτιοδυτική άκρη της Αλαμπάμα. Η Μητροπολιτιή περιοχή του Μόμπαϊλ είναι η δεύτερη μεγαλύτερη μητροπολιτική περιοχή στην πολιτεία της Αλαμπάμα. Ησυνδυασμένη στατιστική περιοχή του Mobile–Daphne–Fairhope επίσης περιλαμβάνει την μικρή αλλά ξεχωριστή μητροπολιτική περιοχή της Κομητείας Μπόλντουιν, με πληθυσμόopulation 174,439. Όλη η Συνδυασμένη Στατιστική Περιοχή (CSA) του Μόμπαϊλ–Daphne–Fairhope έχει πληθυσμό 580,748.

## Παραπομπές


## Εξωτερικοί σύνδεσμοι
* 

Κατηγορία:Αλαμπάμα
Εθνικόν Ενωτικόν Κόμμα

Το **Εθνικόν Ενωτικόν Κόμμα** (**Ε.Ε.Κ.**) ήταν ελληνικό πολιτικό κόμμα που ιδρύθηκε το Δεκέμβριο του 1935 από τον Παναγιώτη Κανελλόπουλο. 

## Ιστορία
Το κόμμα αυτό είχε γενικά δημοκρατικές - προοδευτικές τάσεις και εκπροσωπήθηκε στην ελληνική Βουλή μεταπολεμικά, όπως προέκυψε κατά τις εκλογές του 1946, καθώς και στις εκλογές του 1950, με ολιγάριθμη ομάδα βουλευτών.

Το Δεκέμβριο του 1950 το Ε.Ε.Κ. συγχωνεύτηκε με την υπό το Στέφανο Στεφανόπουλο ομάδα βουλευτών που αποσπάστηκε από το Λαϊκόν Κόμμα, δημιουργώντας το Λαϊκόν Ενωτικόν Κόμμα, το οποίο μετά από σύντομο σχετικό διάστημα προσχώρησε με τη σειρά του στον Ελληνικό Συναγερμό.
 
Όργανο του κόμματος Ε.Ε.Κ. ήταν η εφημερίδα «Ελληνική Φωνή», όπου αρθρογράφησαν μετέπειτα γνωστοί πανεπιστημιακοί και φίλοι του Κανελλόπουλου, όπως ο ακαδημαϊκός Κωνσταντίνος Ι. Δεσποτόπουλος και οι  Φαίδων Βεγλερής και Ιωάννης Θεοδωρακόπουλος.

## Αποτελέσματα εκλογών
### Βουλή των Ελλήνων

## Πηγές
* "Μεγάλη Ελληνική Εγκυκλοπαίδεια" τομ.Β΄(συμπληρ.), σελ.789.

Κατηγορία:Πρώην πολιτικά κόμματα στην Ελλάδα
Κατηγορία:Συντηρητικά κόμματα
Επαρχία Τσανκιρί

Η **επαρχία Τσανκιρί** είναι επαρχία της κεντρικής Τουρκίας. Αποτελεί την βορειότερη επαρχία του διαμερίσματος Κεντρικής Ανατολίας Βρίσκεται ανάμεσα στις επαρχίες Κασταμονής, Άγκυρας, Τσορούμ, Καραμπούκ και Κιρίκαλε. Καταλαμβάνει έκταση 7.388 τ.χλμ. και ο πληθυσμός της είναι 273.089 κάτοικοι σύμφωνα με εκτίμηση του 2007. Πρωτεύουσα της είναι το Τσανκιρί με πληθυσμό 69.087 κατοίκων.

Η περιοχή είναι κυρίως αγροτική. Κυριότερες καλλιέργειες είναι η ντομάτα και το καλαμπόκι. Το κλίμα της επαρχίας είναι ηπειρωτικό με πολύ ζεστά καλοκαίρια και ψυχρούς χειμώνες.

## Παραπομπές


## Εξωτερικοί σύνδεσμοι

*Επίσημη ιστοσελίδα

Τσανκιρί
Βασιλική Τζαβέλα

Η **Βασιλική Τζαβέλα** ήταν αγωνίστρια του αγώνα του 1821 από το Αγρίνιο.

Ήταν γυναίκα του Κίτσου Τζαβέλα. Έζησε από κοντά την πολιορκία του Μεσολογγίου και πήρε μέρος στις μάχες. Άοπλη εξήλθε μαζί με τους άλλους και πολέμησε με το πρωτότοκο παιδί της, τον Δημήτρη στον ώμο και έγκυος. Μέσα στην μάχη της έπεσε το παιδί νήπιο δέκα μηνών και το πιάσαν οι Τούρκοι αιχμάλωτο, για να το ανταλλάξουν αργότερα έναντι σαράντα Τούρκων. 

Μετά την έξοδο η Βασιλική παντρεύτηκε τον Κίτσο στο Ναύπλιο. Τον ακολούθησε πιστά σε όλες τις μάχες και τις περιπέτειες του βίου του. Μετά τον θάνατο του συζύγου της η Βασιλική εγκαταστάθηκε σε μια χωριάτικη καλύβα στην Κηφισιά. Έζησε βίο εγκρατή, διαθέτοντας αφειδώς το υστέρημά της για την βοήθεια των φτωχών και των πεινασμένων. Ήταν μια από τις τελευταίες εκπροσώπους της μεγάλης εκείνης γενιάς των ηρωϊκών γυναικών της επανάστασης του 1821.

Απεβίωσε στην Κηφισιά στις 21 Μαρτίου 1882.

## Παραπομπές


## Πηγές
* 

Κατηγορία:Αγωνίστριες του 1821
Βασιλικη
Κατηγορία:Έξοδος του Μεσολογγίου
Επιχειρησιακή νοημοσύνη 2.0

Η **Επιχειρησιακή Νοημοσύνη 2.0** (ΕΝ 2.0) είναι ένας καινούργιος όρος που αναφέρεται σε νέα εργαλεία και λογισμικό της επιχειρησιακής νοημοσύνης (ξεκίνησε στα μέσα του 2000), που επιτρέπει μεταξύ άλλων, την αναζήτηση εταιρικών δεδομένων σε πραγματικό χρόνο από τους εργαζόμενους και μια προσέγγιση σε αυτά περισσότερο από internet και διακομιστή, σε αντίθεση με τα ιδιόκτητα εργαλεία αναζήτησης που χαρακτήριζαν παλαιότερο λογισμικό της επιχειρησιακής νοημοσύνης.

Αυτή η αλλαγή αποδίδεται, μερικώς, στην εκλαΐκευση των προσανατολισμένων στις υπηρεσίες αρχιτεκτονικών-ΠΥΑ (service-oriented architectures), το οποίο δίνει τη δυνατότητα για ένα ευέλικτο, εύκολο στη σύνθεση και προσαρμογή middleware. Επίσης, τα ανοικτά πρότυπα για την ανταλλαγή δεδομένων όπως το XBRL (Extensible Business Reporting Language) και οντολογίες Σημασιολογικού Ιστού επιτρέπουν τη χρήση δεδομένων εκτός της εταιρείας, όπως η συγκριτική προτυποποίηση τύπου πληροφοριών.

Η ΕΝ 2.0 πήρε το όνομά της από το Web 2.0, αν και παίρνει στοιχεία τόσο από το Web 2.0 (έμφαση στην ενδυνάμωση των χρηστών και τη συνεργασία της κοινότητας, τεχνολογίες όπως το RSS και την έννοια των mashups) όσο και από το Σημασιολογικό Ιστό, που μερικές φορές αποκαλείται Web 3.0 (Σημασιολογική ολοκλήρωση μέσω επιμερισμένων οντολογιών για να επιτραπεί η εύκολη ανταλλαγή των δεδομένων).

Σύμφωνα με τον ειδικό στα analytics, Neil Raden, η ΕΝ 2.0 επίσης συνεπάγεται μια απομάκρυνση από τη συνηθισμένη αποθήκη δεδομένων (Data warehouse) που χρησιμοποιούν τα εργαλεία της ΕΝ, το οποίο «θα δώσει τη θέση του σε ένα γενικό πλαίσιο, στην συνέπεια και στην ανάγκη να σχετίζονται γρήγορα πληροφορίες από πολλές πηγές».

## Δείτε επίσης
*Linked Data

## Παραπομπές


## Πηγές
* 
* 

* 

* 

## Περαιτέρω ανάγνωση
* 
* 
* 
* 
* 
* 
* 

Κατηγορία:Μάρκετινγκ
Επέκταση του περιοδικού πίνακα μετά την έβδομη περίοδο

Η επέκταση του περιοδικού πίνακα μετά την έβδομη περίοδο περιλαμβάνει τα μέχρι στιγμής υποθετικά χημικά στοιχεία με το προσωρινό τυποποιημένο όνομα που τους έχει δοθεί από την IUPAC. Τα υποθετικά χημικά στοιχεία αρχίζουν από το Ουνουνέννιο, που έχει ατομικό αριθμό 119 και τελειώνουν στο Ουνοκτκουάντιο, έτσι σχηματίζουν τις περιόδους από την 8η έως την 10η. Με βάση το όριο της ταχύτητας του φωτός, η κίνηση των ηλεκτρονίων σε ανώτερες στοιβάδες τα περιορίζει στα 184.



Κατηγορία:Περιοδικός πίνακας
Εδαφολογία

Με τον όρο **Εδαφολογία**, ή **Εδαφογνωσία**, ή **Αγρογεωλογία**, ή **Πεδολογία**,  αν και οι όροι διαφέρουν ελάχιστα μεταξύ τους(*), χαρακτηρίζεται γενικά η επιστήμη που έχει ως αντικείμενο έρευνας και μελέτης τη γένεση, την εξέλιξη και τις ιδιότητες που παρουσιάζει το έδαφος ως χώρος κατοικούμενος από έμβια όντα. Ως επιστήμη ανάγεται τόσο στις γεωλογικές επιστήμες όσο και στις γεωπονικές.

## Διάκριση
### Γενική
Η Εδαφολογία διακρίνεται γενικά στη θεωρητική και στην εφαρμοσμένη εδαφολογία.
# Η **Θεωρητική εδαφολογία** έχει αντικείμενο μελέτης τους όρους του περιβάλλοντος και τα διάφορα φαινόμενα που παρατηρούνται κατά τη γένεση και την εξέλιξη των εδαφών.
# Η **Εφαρμοσμένη εδαφολογία** έχει αντικείμενο έρευνας και μελέτης τόσο την καλλιεργητική αξία των διαφόρων τύπων εδαφών, όσο και τη δομική αξία αυτών, καθώς  και τις ιδιότητες και μεθόδους βελτίωσης αυτών.

### Ειδική
Ειδικότερα όμως ανάλογα των μεθόδων και του χώρου έρευνας αυτή διακρίνεται στις ακόλουθες επτά κατηγορίες:
# **Περιγραφική εδαφολογία**, με αντικείμενο τη μελέτη της μορφής, του περιβάλλοντος και της ταξινόμησης των εδαφών.
# **Φυσική εδαφολογία**, με αντικείμενο την έρευνα των φυσικών ιδιοτήτων των εδαφών.
# **Γεωγραφική εδαφολογία**, με αντικείμενο τη διανομή των εδαφικών τύπων στο γεωγραφικό χώρο και την υποτύπωση αυτών σε ειδικούς εδαφολογικούς χάρτες.
# **Αγρονομική εδαφολογία**, με αντικείμενο την έρευνα της παραγωγικότητας των διαφόρων τύπων εδαφών.
# **Δασική εδαφολογία**, με αντικείμενο έρευνας τα δασικά εδάφη γενικά.
# **Εδαφοχημεία**, με αντικείμενο μελέτης τη χημική και φυσικοχημική σύσταση των εδαφών και των εξ αυτών ιδιοτήτων τους, καθώς και των δράσεων εκείνων που μπορεί να επιφέρουν μεταβολές με εμφανίσεις νέων ενώσεων ή εξαφανίσεις υφιστάμενων.
#  **Λιπασματολογία**, θεωρητικά είναι συνέχεια της προηγουμένης, με αντικείμενο τη αναγκαία διατροφή των φυτών με παρεχόμενα αναγκαία λιπάσματα.

Η Εδαφολογία άρχισε να διδάσκεται στην Ελλάδα το 1949 τόσο στο Πολυτεχνείο όσο και στις Γεωπονικές Σχολές. Επί των αντικειμένων της Εδαφολογίας σήμερα στην Ελλάδα υφίσταται το "Ινστιτούτο Εδαφολογίας Αθηνών" που εποπτεύεται από το Υπουργείο Γεωργίας και αντίστοιχο στη Θεσσαλονίκη που υπάγεται στο Αριστοτέλειο Πανεπιστήμιο. 
Εκτός όμως αυτών υφίστανται και διάφορα άλλα Εδαφολογικά Εργαστήρια σε διάφορα μέρη της Χώρας. Τακτικά είναι επίσης και διάφορα εδαφολογικού ενδιαφέροντος συμπόσια που διοργανώνονται στη Χώρα.

## Σημειώσεις
(*) Ο όρος Πεδολογία αναφέρεται περισσότερο με τη στενή έννοια του γεωλογικού όρου.

## Πηγές
* "Μεγάλη Ελληνική Εγκυκλοπαίδεια" τομ.Β΄(συμπλήρωμα), σελ.780.

## Εξωτερικοί σύνδεσμοι
* 
*
Αθανάσιος Κοτζιάς

Ο **Αθανάσιος Κοτζιάς** ή **Γεροθανάσης** ήταν Έλληνας έμπορος και μέλος της Φιλικής Εταιρείας.
## Βιογραφικά στοιχεία
Ήταν έμπορος από τα Βασιλικά. Κατά τους Ναπολεόντιους χρόνους διέμενε στο Παρίσι. Όταν πέρασε η μεγάλη επανάσταση του Ναπολέοντα κατά της Αγγλίας και των συμμάχων της, η Γαλλία αποκλείστηκε από τα καράβια των Εγγλέζων και το εμπόριο σταμάτησε. Αναγκάστηκε να επιστρέψει στη Χαλκιδική κατά το 1810. Τότε είχε αρχίσει να αναφαίνεται η Φιλική Εταιρεία, της οποίας έγινε μέλος και ασπάστηκε τα επαναστατικά σχέδια. Αποστόλευσε στα Βασιλικά και έπεισε την κοινότητα να αποδεχτεί την επανάσταση.

Ο Κοτζιάς είχε και επαφές με τον Αλή Πασά, επειδή ως Γεροθανάσης ήταν ξακουστός και είχε μεγάλη επιρροή στα Βασιλικά και σε όλη την Χαλκιδική. Είχε δε συνεννοηθεί με τον Αλή Πασά, να εξεγείρει την επανάσταση την Μακεδονία προς ωφέλεια αυτού.

Ο στρατάρχης Λουμπούτ-πασάς που πολεμούσε τότε τον Αλή Πασά στα Γιάννενα τον υποπτεύθηκε και συνέλαβε τον γιο του και τον  φυλάκισε στη Θεσσαλονίκη. Διέβαλε και τον  Γεροθανάση στον Αλή Πασά. Ο Κοτζιάς απέκρουσε τα ψέματα, αλλά κρατήθηκε και αυτός στην φυλακή στην Θεσσαλονίκη και τελικά αποκεφαλίστηκε το 1821 με την έκρηξη της επανάστασης.
## Πηγές
* 

Κατηγορία:Αγωνιστές του 1821
Κατηγορία:Έλληνες επιχειρηματίες
Κατηγορία:Έλληνες μέλη της Φιλικής Εταιρείας
Βασίλειος Κοτζιόγλου

Ο **Βασίλειος Κοτζιόγλου** ήταν Μακεδόνας πρόμαχος του 1821.
## Βιογραφικά στοιχεία
Ήταν από τα Βασιλικά. Πατέρας του ήταν ο δημογέροντας Γεώργιος Κοτζιάς, και παππούς του ήταν ο Αθανάσιος Κοτζιάς, ο «Γεροθανάσης». Ήταν αρχηγός των Βασιλικιωτών. Με την έναρξη της επανάστασης πήρε τους δυο γιους του, τον Αναστάσιο και τον Δημήτρη και έφυγαν νύχτα με πλοίο για τον Νότο. Η θύελλα τους έσπρωξε έξω στην θάλασσα και μετά από εννιά μέρες βγήκαν στη Σκόπελο. Εκεί πήραν τροφές και προσέγγισαν την Κύμη, μετά τον Πόρο και τελικά φτάσαν στο Άστρος της Κυνουρίας. Από εκεί πήγαν στον Μπασαρά της Σπάρτης, και προσλήφθηκαν από τον Στρατηγό Γιατράκο. Ο Βασίλειος έγινε γραμματικός του Γιατράκου, ενώ οι δυο γιοί του πολέμησαν κατά του Ιμβραήμ παντού σε όλες τις μάχες και διακρίθηκαν, ιδίως στις μάχες του Δυρραχίου, της Μεγαλοπόλεως, στην Δραμπάλα και αλλού. 

Το διάστημα αυτό απεβίωσε στον Μπασαρά η γυναίκα του Βασίλειου. 

Ο Βασίλειος ανέλαβε μαζί με τον στρατηγό Φωτομάρα την φρούρηση του φρουρίου Ιτς-Καλέ του Ναυπλίου και άλλων επίκαιρων θέσεων. Κράτησε κοντά του και τον γιο του τον Δημήτριο, ενώ τον Αναστάσιο τον κατέταξε στον πρώτο τακτικό στρατό της Ελλάδας υπό του Φαβιέρου.

Μετά το πέρας της επανάστασης ο Βασίλειος παρέμεινε στην Τρίπολη μαζί με τον γιο του Αναστάσιο. Ξαναπαντρεύτηκε και πήρε για γυναίκα του την Χρυσάνθη Διαμαντοπούλου, αδελφή του Γενικού Αστυνόμου της Πελοποννήσου Γεώργιου Διαμαντόπουλου, και χήρα του εμπόρου Παναγιώτη Πετροκόπη. Μαζί της απόκτησε τρία παιδιά, τον Ηρακλή, τον Γεώργιο και την Αικατερίνη. Τα παιδιά του απέβαλαν το επώνυμο Κοτζιόγλου και διατήρησαν ως επώνυμο το όνομα του πατέρα τους, «Βασιλείου».

Ο Βασίλειος τιμήθηκε από την Ελληνική Κυβέρνηση με το σιδηρούν και αργότερα με το χαλκούν παράσημο του Αγώνα.

## Πηγές
* 

Κατηγορία:Οπλαρχηγοί του 1821
Κωνσταντίνος Δρίζης

Ο **Κωνσταντίνος Δρίζης** (1851-1927) ήταν Έλληνας πολιτικός και ευεργέτης του 20ού αιώνα.

## Βιογραφικά στοιχεία
Γεννήθηκε στην Κοζάνη. Εργάστηκε με επιτυχία στο εμπόριο και τη βιομηχανία, αποκτώντας μεγάλη περιουσία. Στις πρώτες Συνταγματικές εκλογές που κήρυξαν οι Νεότουρκοι στα 1908, η Δημογεροντία της Κοζάνης τον πρότεινε και εκλέχτηκε βουλευτής. Η κοινότητα Κοζάνης τον ανακήρυξε μεγάλο ευεργέτη της πόλης.
Ήταν ένθερμος οπαδός του Ελευθερίου Βενιζέλου και ο πρώτος πολίτης που έστησε τον ανδριάντα του, στον περίβολο του αρχοντικού του.

## Πηγές
* 
*Παναγιώτης Ν. Λιούφης, *Ιστορία της Κοζάνης*, εκδ. Ι. Βάρτσου, Αθήνα 1924

Κατηγορία:Έλληνες επιχειρηματίες
Κατηγορία:Έλληνες βιομήχανοι
Κατηγορία:Έλληνες βουλευτές
Κατηγορία:Έλληνες ευεργέτες
Γεώργιος Μπούσιος

Ο **Γεώργιος Μπούσιος** (Γρεβενά 1875 - Αθήνα 1929) ήταν Έλληνας πολιτικός του 20ού αιώνα, βουλευτής (1915-1922, 1926-1928) και Υπουργός Εσωτερικών το 1922.

## Βιογραφικά στοιχεία
Γεννήθηκε στα Γρεβενά το 1875. Δεκαπενταετής στην ηλικία αποφοίτησε αριστούχος από την Εμπορική Σχολή της Χάλκης. Πολιτεύτηκε και έγινε βουλευτής στο κοινοβούλιο της Οθωμανικής Αυτοκρατορίας το 1908. Ήταν μέλος της Οργάνωσης Κωνσταντινουπόλεως. Με την προσάρτηση των Μακεδονικών εδαφών της Οθωμανικής αυτοκρατορίας στην Ελλάδα μετά τον Β' Βαλκανικό Πόλεμο, εκλέχτηκε βουλευτής Κοζάνης το 1915 με τον συνδυασμό του Ίωνα Δραγούμη και μετά τη δολοφονία του ηγέτη των βουλευτών που τον υποστήριζαν. Έγινε υπουργός Εσωτερικών στην κυβέρνηση Τριανταφυλλάκου.

Πέθανε στην Αθήνα το 1929.

## Πηγές
* 

Κατηγορία:Έλληνες υπουργοί Εσωτερικών
Κατηγορία:Μακεδονομάχοι
Κατηγορία:Βουλευτές Κοζάνης
Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης
Σπυρίδων Βαλέττας

Ο **Σπυρίδων Ι. Βαλέττας** (Χώρα Ίου, 1779 - Αθήνα, 11 Ιουνίου 1843) ήταν Έλληνας λόγιος, Φιλικός και για μικρό χρονικό διάστημα Γραμματέας ''(σημ. Υπουργός)'' της Επικράτειας επί των Εκκλησιαστικών και της Δημοσίας εκπαιδεύσεως στη βραχύβια Κυβέρνηση Αλέξανδρου Μαυροκορδάτου 1841 (διάρκειας ενάμιση μήνα).

## Βιογραφικά στοιχεία
Γεννήθηκε στη Χώρα της Ίου και προερχόταν από αρχοντική οικογένεια. Εκπαιδεύτηκε αρχικά στην Ίο και αργότερα στην Πάτμο, τη Σίφνο και την Κωνσταντινούπολη. Από το 1818 υπηρέτησε στη Βουκουρέστι ως γραμματέας του ηγεμόνα Αλεξάνδρου Σούτσου. Μετέφρασε πολλά έργα, κάποια με ψευδώνυμο. Το 1818 μυήθηκε και στη Φιλική Εταιρεία. Το 1821 μετακινήθηκε στην Στεφανούπολη της Τρανσυλβανίας, όπου έμεινε μέχρι το 1827. Από το 1827 μέχρι το 1829 έμεινε στο Φιούμε. Τον Οκτώβριο του 1829 έφυγε για την Ελλάδα, όπου έφτασε το Νοέμβριο. Πήγε στην Ύδρα στην αντικαποδιστριακή συνέλευση τον Αύγουστο του 1831 και τον Ιούλιο του 1832 βρέθηκε στην Ε' Εθνική Συνέλευση ως πληρεξούσιος της Ίου, όπως αναφέρεται στην Εθνική Εφημερίδα. Το 1833 βρίσκεται στην Αθήνα. Μετέφρασε πολλά φιλολογικά και πολιτικά έργα. Πήρε μέρος στην Κυβέρνηση Μαυροκορδάτου ως υπουργός Δημόσιας Εκπαίδευσης και Εκκλησιαστικών από τις 24 Ιουνίου έως τις 11 Αυγούστου 1841. Πέθανε στις 11 Ιουνίου 1843 περί τις 5 μ.μ. μετά από ασθένεια 40 ημερών, αφήνοντας την περιουσία του σε δημόσια εκπαιδευτικά ιδρύματα.  Κηδεύτηκε στην Αγία Ειρήνη της Αθήνας.

## Προσωπική ζωή
Ήταν παντρεμένος από το 1819 με την Αικατερίνη Σούτσου (περ. 1795 - 1837), με την οποία απέκτησε έξι παιδιά. Αδελφός του ήταν ο Στέφανος Βαλέττα και συγγενής του ο Αριστομένης Βαλέτας.

## Έργα
*Μετάφραση με το ψευδώνυμο Δημήτριος Αριστομένης: Ιωάννου-Ιακώβου Ρουσσώ, Λόγος περί αρχής και βάσεως ανισότητος των ανθρώπων προς αλλήλους, μεταφρασθείς εκ της γαλλικής γλώσσης υπό Δημητρίου Αριστομένους, δαπάνη του τιμιωτάτου και φιλογενούς Κ. Παλαιολόγου Λεμονή, Παρίσιοι 1818 εις 8ον
*«Αι επτά πληγαί της Ελλάδος», 1827. Συγκεκριμένα απαριθμεί ως τέτοιες τις εξής: α) Οι Κοτζάβασαι, β) Οι Βλαχοδούκες γ) Οι κόλακες, δ) Η τιτλομανία, ε) Αι Γιναίαι (οι λίρες των δανείων της Ανεξαρτησίας), στ) Οι φιλόδοξοι και ζ) Ο Τύπος ακόμη εις τα δεσμά
*Αναφέρονται ότι υπήρχαν και άλλα έργα, καθώς και ποιήματα

## Σημειώσεις


## Παραπομπές


## Πηγές
*
*Κωνσταντίνος Δημαράς, «*Επτά Πληγαί*», στο: Κ.Θ.Δημαράς, Σύμμικτα Α' Από την παιδεία στην λογοτεχνία, (επιμ.Αλέξης Πολίτης), Σπουδαστήριο Νέου Ελληνισμού, Αθήνα, 2000, σελ.140-141
* Ο Σπυρίδων Βαλέτας και η Ίος
* Νεοελληνική φιλολογία, έτι, Κατάλογος των από της πτώσεως της βυζαντινής αυτοκρατορίας μέχρι εγκαθιδρύσεως της εν Ελλάδι βασιλείας τυπωθέντων βιβλίων παρ' Ελληνικήν γλώωσαν, Τόμος 2, σελ. 242
* The diffusion and reception of the ideas of economic liberalism in Greece during the period 1828-1837, Baloglou - Panepistemio Peiraieus: Spudai, 2001

## Εξωτερικοί σύνδεσμοι
*Σπυρίδων Βαλέτας στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες λόγιοι του 18ου αιώνα
Κατηγορία:Έλληνες μέλη της Φιλικής Εταιρείας
Βαλετας
Κατάλογος αεροδρομίων με βάση τον κωδικό IATA

Ακολουθεί ένας **κατάλογος αεροδρομίων με βάση τον κωδικό IATA** τους:

## Α
* ATH - Διεθνές Αεροδρόμιο Ελευθέριος Βενιζέλος, Αθήνα
* ADB - Αεροδρόμιο Adnan Menderes, Σμύρνη
* ARN - Αεροδρόμιο Αρλάντα, Στοκχόλμη
* AXD - Αεροδρόμιο Αλεξανδρούπολης "Δημόκριτος", Αλεξανδρούπολη

## Β
* ΒΑΗ - Διεθνές αεροδρόμιο του Μπαχρέιν, Μπαχρέιν
* BHX - Διεθνές αεροδρόμιο Μπέρμιγχαμ, Μπέρμιγχαμ - Ηνωμένο Βασίλειο
* BOS - Αεροδρόμιο Logan, Βοστώνη
* BUF - Αεροδρόμιο Buffalo-Νιαγάρα
BJV

## C
* CDG - Αεροδρόμιο Charles de Gaulle, Παρίσι
* CFU - Αεροδρόμιο Ιωάννης Καποδίστριας, Κέρκυρα
* CHQ - Αεροδρόμιο Ιωάννης Δασκαλογιάννης, Χανια 

## D
* DEN - Αεροδρόμιο Denver, Ντένβερ, Κολοράντο, ΗΠΑ
* DUB - Αεροδρόμιο Ντουμπάι, Ντουμπάι
* DUS - Αεροδρόμιο Ντίσελντορφ, Ντίσελντορφ, Γερμανία

## E
* EFL - Κρατικός Αερολιμένας Κεφαλονιάς, Κεφαλονιά
* ESB - Αεροδρόμιο Esenboga, Άγκυρα

## F
* FRA - Αεροδρόμιο Φρανκφούρτης, Φρανκφούρτη

## G
* GPA - Αεροδρόμιο Αράξου, Πάτρα

## Η
* HHN - Αεροδρόμιο Hahn
* HER - Αεροδρόμιο Νίκος Καζαντζάκης Ηράκλειο

## I
* ΙΟΑ - Αεροδρόμιο Ιωαννίνων, Ιωάννινα
* IST - Αεροδρόμιο Ataturk, Κωνσταντινούπολη

## J
* JFK - Αεροδρόμιο John Fitzerald Kennedy, Νέα Υόρκη
* JMK - Κρατικός Αερολιμένας Μυκόνου, Μύκονος
* JTR - Κρατικός Αερολιμένας Σαντορίνης, Σαντορίνη
* JSH - Δημοτικός Αερολιμένας Σητείας, Σητεία
* JSI - Διεθνής Αερολιμένας Σκιάθου "Αλέξανδρος Παπαδιαμάντης", Σκιάθος

## K
* KIX - Αεροδρόμιο Kansai
* KSO - Κρατικός Αερολιμένας Καστοριάς "Αριστοτέλης", Καστοριά
* KVA - Αερολιμένας Καβάλας "Μέγας Αλέξανδρος", Καβάλα
* KZI - Κρατικός Αερολιμένας Κοζάνης "Φίλιππος", Κοζάνη

## L
* LAX - Αεροδρόμιο Los Angeles, Λος Άντζελες
* LCA - Διεθνές Αεροδρόμιο Λάρνακας, Λάρνακα
* LED - Διεθνές Αεροδρόμιο Πούλκοβο, Αγία Πετρούπολη
* LGW - Αεροδρόμιο Gatwick, Λονδίνο
* LHR - Αεροδρόμιο Heathrow, Λονδίνο
* LIN - Αεροδρόμιο Linate, Μιλάνο

## M
* MUC - Διεθνές αεροδρόμιο Μονάχου, Μόναχο

## N
* NRT - Αεροδρόμιο Narita, Τόκιο

## Ο
* ORD - Αεροδρόμιο Orlando,
* ORL - Αεροδρόμιο Orly, Παρίσι

## P
* PFO - Διεθνές Αεροδρόμιο Πάφου, Πάφος-Κύπρος
* PVK - Κρατικός Αερολιμένας Πρεβέζης, Πρέβεζα-Άκτιο

## Q

## R
* RHO, Αεροδρόμιο Διαγόρας, Ρόδος

## S
* SKG - Αερολιμένας Θεσσαλονίκης "Μακεδονία", Θεσσαλονίκη
* SAW - Αεροδρόμιο Sabıha Gokcen, Κωνσταντινούπολη
* SLC - Αεροδρόμιο Salt Lake City, Σωλτ Λέικ Σίτι
* SOF - Αεροδρόμιο της Σόφιας, https://web.archive.org/web/20070709091735/http://www.sofia-airport.bg/

## T

## U

## V

## W

## X

## Y
* YMQ - Αεροδρόμιο Dorval
* YVR - Αεροδρόμιο Vancouver
* YYZ - Αεροδρόμιο Lester B. Pearson

## Z
* ZRH - Αεροδρόμιο Ζυρίχης, Ζυρίχη
* ZTH - Αεροδρόμιο Διονύσιος Σολωμός, Ζάκυνθος
* FCO - Αεροδρόμιο Λεονάρντο ντα Βίντσι, (Ρώμη)

Κατηγορία:Αερολιμένες
αεροδρομιων με βαση τον κωδικο IATA